text: Hotelejer i Kollund anklages for storbrand
  28 november 2012 kl. 08.33
  Ejeren af det historiske Hotel Sønderhav ved Kollund tiltales for forsikringssvindel i forbindelse med voldsom brand.
  Ejeren af det 200 år gamle Hotel Sønderhav ved Flensborg Fjord bliver nu stilles for retten med krav om fængsel, oplyser jv.dk.
  Tiltalen går på at ejeren, Niels Jessen, har udført brandstiftelse med henblik på at score forsikringspræmien.
  Hotellet blev i februar i år ramt af en voldsom eksplosionsbrand, hvor skaderne løb op i cirka 10 millioner kroner.
  Om vinteren er det historiske hotel lukket for gæster, og i første omgang mente ejerparret, at ilden muligvis skyldtes nogle varmeblæsere på første sal.
  - Vi er chokerede. Vi har lagt så meget tid og kræfter i det, sagde Helle Anette Jessen i vinter til jv.dk. Hun drev hotellet sammen med Niels Jessen.
  I foråret kom det frem, at politiet havde rejst sigtelse mod Niels Jessen, og nu er anklageskriftet altså udfærdiget. Han nægter sig skyldig.
  